



[bookmark: _Hlk83369424]У складу са одредбама Закона о стечајном поступку («Службени гласник Републике Србије»  број 84/04 и 85/05),  Решењем  Трговинског  суда у Лесковцу  Ст. 30/09 од 22.10.2009. године, као и одредбама Закона о изменама и допунама Закона о Агенцији за лиценцирање стечајних управника („Службени гласник РС", бр. 89/2015), Агенција за лиценцирање стечајних управника као стечајни управник стечајног дужника АКЦИОНАРСКО ДРУШТВО ПОЉОПРИВРЕДНО  ИНДУСТРИЈСКИ КОМБИНАТ  „ПУСТА РЕКА БОЈНИК“ - У СТЕЧАЈУ, МБ:1712996, ПИБ:100978286:  

ОГЛАШАВА
 издавање у закуп дела заливног система са припадајућим делом цевовода, 
вентилима и другом опремом која регулише прилив воде, 
путем јавног прикупљања писаних понуда


Стечајни управник  позива заинтересоване понуђаче да доставе понуде за закључење уговора о закупу следеће имовине стечајног дужника АД ПИК Пуста Река у стечају из Бојника и то: 

Део заливног система  (Примарни и Секундарни заливни систем) са припадајућим делом цевовода за снабдевање заливног система, који се пружа од водоразделнице намењене за снабдевање фабрике воде, укључујући и вентиле и другу опрему за регулацију прилива воде у заливни систем.

Заливни систем се састоји од Примарног система за наводњавање, који се протеже од:  разделне шахте која се налази на к.п. бр. 946 КО Бојник, све до к.п. бр. 132 КО Драговац (у дужини од око 900m) и главног цевовода, чија дужина износи око 4 km и који се протеже од к.п. бр. 132 КО Драговац у правцу Косанчића, са десне стране главног регионалног пута Бојник-Косанчић, из ког излази Секундарни систем за наводњавање који се састоји од 7 кракова (својом дужином наведени примарни и секундарни систем  пролазе кроз више парцела у КО Драговац, КО Ђинђуша, КО Зелетово, КО Придворица, КО Лапотинце,  КО Кацабаћ 1, КО Плавце  и  КО Бојник).

УСЛОВИ ИЗДАВАЊА У ЗАКУП:

Право на учешће на јавном прикупљању понуда имају сва правна и физичка лица која:
· Уплате новчани износ за учешће на јавном прикупљању понуда на текући рачун стечајног дужника АД ПИК Пуста Река у стечају из Бојника број 105-2349914-53 код „АИК Банке“ ад Београд, најкасније до 13.10.2021. године у укупном износу од 20.000,00 дин.
· Предају потписане Изјаве о губитку права на повраћај новчаног износа за учешће на јавном прикупљању понуда. 
 
Новчани износи за учешће на јавном прикупљању понуда понуђачима чија понуда не буде оцењена као најбоља биће враћени у року од 5 радних дана од одржавања јавног прикупљања понуда.
Понуђач губи право на повраћај новчаног износа за учешће на јавном прикупљању понуда ако:
- не поднесе понуду, или поднесе понуду која не садржи обавезне елементе
- одбије да потпише уговор о закупу
- буде проглашен за закупца а не уплати закупнину.
Минимална прихватљива понуда за месечни закуп наведене имовине износи: 1.100,00 еура, прерачунато у динарској противвредности на дан фактурисања по средњем кусу НБС. 
Осим закупнине, закупац преузима обавезу да сноси и трошкове који могу да настану по основу закупа и то обавезе за порез, водни допринос, пољарину, накнаду за одводњавање и наводњавање и све друге трошкове који настану поводом закупа. 
[bookmark: _Hlk83882948]Закупац је у обавези да обезбеди имовину која је предмет закупа, као и да сноси трошкове осигурања предметне имовине и трошкове текућег одржавања.
Издавање имовине у подзакуп није дозвољено без изричите писане сагласности Закуподавца. 
Наведена имовина  даје  се у закуп као целина, у постојећем – „виђеном стању“, уз могућност  закупца да, искључиво уз сагласност закуподавца и о свом трошку, изведе све оправке на  предмету закупа у циљу привођења намени и његовог континуираног и несметаног коришћења. Закупац се закључењем уговора о закупу одриче било каквих примедби по основу евентуалних материјалних недостатака на предмету закупа. 
Уговор о закупу закључује се на период до 12 месеци, са могућношћу продужетка, а најкасније до продаје имовине која је предмет закупа, односно до продаје стечајног дужника као правног лица. Уговор о закупу се може једнострано раскинути и пре истека уговореног времена, уз отказни рок од 15 дана. 


УСЛОВИ И НАЧИН ПОДНОШЕЊА ПОНУДА:

Затворена коверта понуде мора да садржи:

· Јасну и недвосмислену понуду у динарима и месечним износом који се нуди за предмет закупа, са потписом овлашћеног лица;   
· Извод из регистра привредних субјеката и ОП образац, ако се као потенцијални купац пријављује правно лице.
· овлашћење за заступање, oдносно предузимање конкретних радњи у поступку прикупљања понуда за закуп (за пуномоћнике);
· Потписану изјаву о губитку права на повраћај износа за учешће на јавном прикупљању понуда.
Понуђач је у обавези да достави понуду у писаној форми са тачно назначеним износом месечне цене закупа, која не може бити нижа од 1.100,00 еура.
Рок за подношење понуда истиче 15.10.2021. године, у 12:00 часова.
Понуда се сматра благовременом уколико је примљена последњег дана истека рока за подношење.
Понуда мора бити јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене. Све понуде се достављају на српском језику.
Затворене понуде, са назнаком „ПОНУДА ЗА ЗАКЉУЧЕЊЕ УГОВОРА О ЗАКУПУ ДЕЛА ЗАЛИВНОГ СИСТЕМА са припадајућим делом цевовода, вентилима и другом опремом која регулише прилив воде - АКЦИОНАРСКО ДРУШТВО ПОЉОПРИВРЕДНО  ИНДУСТРИЈСКИ КОМБИНАТ  „ПУСТА РЕКА БОЈНИК“  – У СТЕЧАЈУ  – НЕ ОТВАРАТИ“, доставити препорученом пошиљком на адресу Агенција за лиценцирање стечајних управника РС, Теразије бр. 23, Београд, III спрат. 
У разматрање ће се узети само понуде које пристигну на назначену адресу до назначеног времена. Понуда се неће узети у разматрање ако не садржи јасно одређен износ на који понуда гласи, ако се позива на другу понуду или се позива на услове који нису предвиђени огласом. Неблаговремене и  непотпуне понуде неће се узети у разматрање. 

Јавно отварање понуда одржаће се дана 15.10.2019. године у 12:15 часова (15 минута по истеку времена за достављање понуда) на адреси: Агенција за лиценцирање стечајних управника, Теразије бр. 23, Београд, III спрат, у присуству комисије за отварање понуда и представника свих понуђача. 
Ако отварању понуда присуствује понуђач лично потребно је да исти поседује и пружи на увид доказ о иденититету (важећа лична карта или пасош). У случају да Понуђача заступа овлашћено лице потребно је да исто приложи оригинал пуномоћја (овереног пред судом или јавним бележником) за заступање на отварању писаних понуда. 
Комисија за отварање понуда на лицу места три пута ће позвати понуђаче да побољшају своје понуде. 
Стечајни управник задржава право да не прихвати ниједну понуду. У случају одустанка од поступка избора најбољег понуђача, стечајни управник неће бити одговоран, ни на који начин, за стварну штету, изгубљену добит, или било какву другу штету коју понуђач може услед тога претрпети.
Имовина која је предмет закупа се може разгледати закључно са 13.10.2021. године, уз претходну најаву и договор о времену разгледања са повереником стечајног управника на телефон: 069/24-74-574.
Одлуку о избору најповољнијег  понуђача, на основу анализе достављених понуда, доноси стечајни управник, Агенција за лиценцирање стечајних управника, у року од 5 дана од дана означеног за крајни рок за доставу понуда. 
Уговор о закупу са најбољим понуђачем закључиће се најкасније три радна од дана пријема обавештења о прихватању понуде, односно након депоновања новчаних средства на име гаранције у износу 2 месечне закупнине на текући рачун закуподавца. Уколико најбољи понуђач не потпише уговор о закупу у предвиђеном року и не уплати депозит, за закупца ће се прогласити други најбољи понуђач.

НАПОМЕНЕ:
Понуђач који понуди највиши износ закупнине, односно буде једини подносилац пријаве,   обавезан је да  у року од 2  радна  дана од дана пријема обавештења о прихватању понуде, а  пре закључења уговора о закупу, на име гаранције, депонује средства у износу 2 месечне закупнине на текући рачун  закуподавца, која средства ће му бити враћена по истеку уговора о закупу и потписивању записника о примопредаји, под условом да је закупац, на дан престанка закупа, исплатио уговорену закупнину и све трошкове текућег одржавања преузете уговором о закупу. У супротном губи право на стицање статуса закупца. 
Уколико закупац у уговореном року не уплати износ месечне закупнине или не измири трошкове настале у току трајања закупа, закуподавац има право да задржи износ уплаћеног депозита.
Износ закупнине се може повећавати  у периоду трајања закупа, што ће се регулисати анексом уговора.
Поступак давања у закуп, спровешће се и ако пристигне само једна понуда.

Све додатне  информације и обавештења у вези са припремом  понуде могу се добити  преко повереника стечајног управника Душанке Ћетковић на број 069/24-74-574 и 018/452-1110.



							


